***OSNOVNA ŠKOLA GLINA***

***Dr. Ante Starčevića 1***

***44400 Glina***

***ŠKOLSKI PREVENTIVNI PROGRAM***

***šk.god. 2024./2025.***

***Voditelj ŠPP: Michaela Grmuša Muža, prof.***

**PROCJENA STANJA I POTREBA:**

Školski preventivni program za školsku godinu 2024./2025. nastao je procjenom stanja razrednika, učitelja i stručnih suradnika. Obuhvaća više područja preventivnog djelovanja u skladu s karakteristikama dobi učenika. Sadržaji preventivnog programa integrirani su u redovitu nastavu, satove razrednog odjela, izvannastavne i izvanškolske aktivnosti, stručno usavršavanje učitelja, kao i dodatno osmišljene programe i projekte. Na taj način je cjelokupni školski rad u funkciji prevencijskog djelovanja.

Procjena potreba preventivnog djelovanja utvrđena je temeljem školske dokumentacije (zapisnici s razrednih vijeća, evidencije pedagoških mjera, praćenje ponašanja učenika i ocjene iz vladanja, provedena istraživanja i rezultati evaluacija provedenih projekata/programa u školi).

Socijalne, komunikacijske, emocionalne i akademske vještine važni su zaštitni čimbenici koji doprinose prevenciji školskog neuspjeha, prevenciji ovisnosti, nasilja i drugih rizičnih oblika ponašanja. Stoga smo preventivne aktivnosti, programe i projekte usmjerili na razvoj osobne kompetentnosti učenika i na razvoj životnih vještina (socijalne vještine,komunikacijske vještine, vještine rješavanja problema u odnosima, akademske vještine, vještine odlučivanja i postavljanja ciljeva, nošenja s osjećajima,…). Jačanjem ovih vještina podržavamo zdrav razvoj učenika, odnosno, pomažemo im da prihvate sebe, nauče skrbiti o svom mentalnom i tjelesnom zdravlju, preuzmu odgovornost za vlastita ponašanja i nauče kako odabrati zdrave stilove življenja.

Osim za učenike, planirane su i preventivne aktivnosti i programi namijenjeni roditeljima i učiteljima. Određene preventivne sadržaje ostvarujemo u suradnji s vanjskim suradnicima.

Podaci o prisutnosti različitih oblika problema u ponašanju i odrastanju djece osnova su za planiranje naših preventivnih strategija, a pri njihovu planiranju imamo na umu sljedeće: broj obitelji, odnosno djece koja žive u siromaštvu, stope razvoda braka, broj djece koja žive s jednim roditeljem, broj djece koji su zanemareni i zlostavljani, zlouporaba droga/alkohola , seksualna aktivnost prije 14. godine, nezaštićeni seksualni odnosi, nasilje u zajednici, vršnjačko nasilje, nasilje u obitelji, vandalizam u zajednici i školi ,samoozljeđivanje, suicidi djece i mladih.

Provođenje preventivnih programa za godinu 2024./2025. planiran je Godišnjim planom i programom rada škole, Školskim kurikulumom, programima rada razrednika i lokalne zajednice.

Tematski smo ih podijelili u programe:

* zaštite zdravlja učenika,
* programe prevencije ovisnosti ,
* programe prevencije nasilja,
* program prevencije školskog neuspjeha.

Programi se provode u sklopu redovne nastave, sata razrednika, školskih ili razrednih projekata, predavanja i drugih aktivnosti koje organizira školska ustanova i lokalna zajednica.

Programi prevencije ovisnosti u mjesecu borbe protiv ovisnosti (studeni-prosinac) radit će se kroz radionice i projekte u kojem će učenici sedmih i osmih razreda aktivno sudjelovati na predavanjima na temu sredstava ovisnosti i posljedicama njihova konzumiranja na pojedinca i društvenu zajednicu.

Budući nemamo podatke na razini škole o pojavnosti nasilja u školi u sklopu Programa prevencije nasilja ove godine provest ćemo anketu i održati radionice za sve učenike čiji je cilj raspraviti o osobnim sigurnosnim pravima, vrstama napada i efikasnim strategijama za snalaženjem u mnogim potencijalno opasnim situacijama.

Selektivne programe prevencije usmjerene na pojedince, skupine ili razrede sa značajnim problemima i ove godine provodit će se u razredima i skupinama u kojima će u međusobnim interakcijama dolaziti do fizičkog ili verbalnog nasilja. Cilj je senzibiliziranje razreda za potrebe pojedinca te učenja tolerancije i suživota u razredu. Aktivnosti će biti usmjerene i prema roditeljima kroz individualne razgovore, savjetovanja i roditeljske sastanke.

U skladu sa zakonom radit će se i program prevencije školskog neuspjeha učenika.

CILJEVI PROGRAMA:

za učenike:

* utemeljenje zdravog i odgovornog načina života djece koja će svoje potrebe znati zadovoljiti društveno prihvatljivim oblicima ponašanja,
* educiranje o pojavi i štetnosti nasilničkog ponašanja i općenito neprihvatljivog ponašanja mladih
* ugradnja pozitivnih vrijednosti i stavova koji će i u budućnosti osigurati pozitivne društvene vrijednosti,
* prevencija nepoželjnog ponašanja tj. prevencija bilo kojeg oblika nasilja i zlostavljanja
* savjetovanje i osvještavanje o posljedicama nasilnih djela
* poticanje na razmišljanje i usvajanje pozitivnih životnih vrijednosti
* razvijanje osjećaja osobne vrijednosti kao osobne i društvene odgovornosti
* promicanje fizičke, socijalne i duhovne dimenzije zdravlja
* promicanje zdravih stilova života
* razvijanje pozitivne slike o sebi razvijajući samopoštovanje i samopouzdanje
* učenje vještina donošenja odluka i rješavanja problema
* učenje o osjećajima i njihovom izražavanju
* razvijanje svih oblika socijalnih i komunikacijskih vještina
* kroz odgojno-obrazovni proces smanjiti broj djece i mladih koji će započeti s iskušavanjem sredstava ovisnosti,
* formiranje ispravnog stava prema sredstvima ovisnosti i upoznavanje sa štetnim posljedicama njihove zlouporabe
* stjecanje vještine otpora pritiscima da se uzme droga
* promicanje ljubavi prema zavičaju i domovini te čuvanje kulturne baštine kao dijela nacionalnog i kulturnog identiteta
* razvijanje ekološke svijesti i navika
* promicanje snošljivosti i poštivanje različitosti

za roditelje:

* stjecanje znanja kako pomoći djeci da ostanu zdravi
* unapređenje neophodnih vještina za kvalitetno roditeljstvo
* primjena naučenih vještina sa svojom djecom
* vrednovanje značaja obiteljskog okruženja kao značajnog čimbenika u prevenciji ovisnosti
* vrednovanje značaja zdravog stila življenja
* utvrditi prihvatljive i neprihvatljive oblike ponašanja i njihove posljedice
* obavijestiti roditelje na roditeljskim sastancima o problemu vršnjačkog nasilja kako bi o tome mogli razgovarati sa svojom djecom i mogli prepoznati znakove viktimizacije na djetetu

za učitelje:

* educiranje i usavršavanje u vidu raznih radionica, stručnih aktiva, stručnih predavanja te savjetovanja
* unapređivati vještinu poučavanja djece
* vrednovati značaj školskog okruženja kao značajnog čimbenika u prevenciji ovisnosti
* primjenjivati u praksi zdrav stil življenja i dobru praksu komunikacije.

U izradi Školskog preventivnog programa držali smo se i preporuka Strategije prema kojima „obzirom na mnogobrojne čimbenike koji utječu na konzumiranje droga i pojavu ovisnosti kod mladih, programi prevencije ovisnosti i rada s djecom i mladima trebaju biti usmjereni u pravcima koji će razvijati svestranije njihove interese, kreativnost i sposobnosti, te im stvoriti mogućnost da se razviju u osobu koja će uspješno obnašati sve svoje životne uloge.“

#### ***RAD S UČENICIMA***

| **EVALUIRANI PROGRAMI** | | | | | |
| --- | --- | --- | --- | --- | --- |
| ***Naziv programa/aktivnosti kratak opis, ciljevi*** | ***Tko je proveo evaluaciju (rezultata ili učinka)***  ***Rezultati evaluacije*** | ***Razred*** | ***Broj uč.*** | ***Voditelj, suradnici*** | ***Planirani broj susreta*** |
| ***Abeceda prevencije*** | AZOO | 1. – 8. | 426 | Razrednici  Michaela Grmuša Muža | 390 |

| **AKTIVNOSTI/PROGRAMI SA STRUČNIM MIŠLJENJEM** | | | | | |
| --- | --- | --- | --- | --- | --- |
| ***Naziv programa/aktivnosti kratak opis, ciljevi*** | **Tko je dao stručno mišljenje /preporuku** | **Razred** | **Broj uč.** | **Voditelj, suradnici** | **Planirani broj susreta** |
| ***„Zdrav za 5“ – prevencija štetnih posljedica konzumacije alkohola***  ***i kaznenopravni aspekti zlouporabe alkohola*** | MUP RH | 8. | 51 | Djelatnici PU SMŽ i djelatnici HZJZ SMŽ | 4 |
| ***Škola podrške SMŽ*** | UNICEF HRVATSKA, MZOM, AZOO, Forum za slobodu odgoja | 1. – 8. | 426 | Adela Kadrić Dobrenić, Michaela Grmuša Muža | 130 |
| ***Hod za obrazovanje djece Afrike*** | UNICEF HRVATSKA | 1. – 8. | 426 | SŠ Glina, Učitelji OŠ Glina | 1 |
| ***Građanski odgoj i obrazovanje*** | MZOM | 1. – 8. | 426 | Učitelji OŠ Glina | prema planu SRO |
| ***Zdravstveni odgoj*** | MZOM | 1. – 8. | 426 | Učitelji OŠ Glina, školska medicina | prema planu SRO |

| **OSTALE AKTIVNOSTI/PROGRAMI** | | | | | |
| --- | --- | --- | --- | --- | --- |
| ***Naziv programa/aktivnosti kratak opis, ciljevi*** | **Autor/i** | **Razred** | **Broj uč.** | **Voditelj, suradnici** | **Planirani broj susreta** |
| ***Policajac u zajednici –***  ***preventivna predavanja i radionice za učenike*** | PP Glina | 1. – 8. | 426 | Djelatnici  PP Glina | 26 |
| ***Prometna pravila –***  ***prevencija prometnih nezgoda i učenje o prometnim pravilima*** | PP Glina | 1. – 8. | 426 | Djelatnici  PP Glina | 52 |
| ***Manje oružja, manje oružja –***  ***prevencija uporabe svih vrsta oružja i pirotehničkih sredstava*** | PP Glina | 1. – 2. | 110 | Djelatnici  PP Glina | 1 |
| ***Mjesec borbe protiv ovisnosti*** | OŠ Glina | 5. – 8. | 197 | Razrednici, stručna služba | 13 |
| ***Univerzalna sportska škola*** | HŠSS | 3. – 4. | 50 | Učitelji TZK | 70 |
| ***Priprema za krizne situacije*** | Crveni križ | 7. – 8. | 100 | Djelatnici CK | 2 |
| ***Nemoj mi se rugati - prevencija nasilja*** | - | 1. – 8. | 426 | Stručna služba škole | 26 |
| ***Pomoć u učenju*** | - | 1. -8. | Prema  interesu učenika | Stručna služba škole | 140 |
| ***Prekini lanac - elektroničko nasilje*** | - | 7. | 55 | Stručna služba škole | 3 |
| ***Ovisnost o medijima i digitalnim sadržajima*** | Preventivno vijeće  Grada Gline | 7. – 8. | 100 | Stručna služba škole | 1 |
| ***Radionice mentalnog zdravlja i prevencije nasilja*** | Forum za slobodu odgoja | 1. – 8. | 426 | Razrednici, stručni suradnici, vanjski suradnici | 130 |
| ***Bolje spriječiti nego liječiti –***  ***prevencija nasilja u obitelji i adolescentskim vezama*** | PU SMŽ | 8. | 55 | Stručna služba škole | 3 |

#### ***RAD S RODITELJIMA***

| ***Opis aktivnosti*** | ***Sudionici*** | ***Broj susreta*** | ***Voditelj/suradnici*** |
| --- | --- | --- | --- |
| **Individualno savjetovanje** | | | |
| **Otvoreni sat** | Roditelji učenika škole | Po potrebi | Michaela Gmuša Muža, prof. |
| **Školska medijacija** | Učenici škole/roditelji | Po potrebi | Michaela Gmuša Muža, prof.  Adela Kadrić Dobrenić |
| **Edukacija na roditeljskim sastancima** | | | |
| **Predavanja školske liječnice /**  **djelatnika Zavoda za javno zdravstvo SMŽ** | Roditelji učenika škole | 8 | Školska medicina I HZJZ SMŽ |
| **Izazovi i rizici puberteta i adolescencije (razvoj,učenje,emocionalni problem I poremećaji,rizična ponašanja:alkohol,cigarete I droge,nasilje,rizična spolna ponašanja)** | Roditelji učenika 6. i 7. razreda | 2 | Savjetovalište za djecu, adolescente i obitelj |
| **Medijska pismenost: odgovoran pristup internetu i suvremenim medijima** | Roditelji učenika 6. I 7. razreda | 2 | Savjetovalište za djecu, adolescente I obitelj |
| **Sudjelovanje u radu Vijeća roditelja** | | | |
| **Policajac u zajednici –**  **Preventivne aktivnosti na području Grada Gline** | Članovi Vijeća roditelja | 1 | Djelatnici PP Glina |
| **Sportski dan –**  **Projektni dan sportom protiv ovisnosti** | Roditelji učenika škole | 1 | Vijeće roditelja  Djelatnici OŠ Glina |
| **Savjetodavni rad s roditeljima djece** | Roditelji učenika škole | prema zahtjevu i potrebi | stručna služba |

#### ***RAD S UČITELJIMA***

| ***Tema, opis aktivnosti*** | ***Sudionici*** | ***Broj susreta*** | ***Voditelj, suradnici*** |
| --- | --- | --- | --- |
| **Individualno savjetovanje o postupanju** | | | |
| **Otvoreni sat** | Učitelji škole | Po potrebi | Michaela Gmuša Muža, prof. |
|  |  |  |  |
| **Grupni rad, osnaživanje za rad na prevenciji problema u ponašanju** | | | |
| **Stručno usavršavanju u kolektivu –**  **teme iz područja preventivnih aktivnosti** | Učitelji škole | 1 | Michaela Gmuša Muža, prof.  Vanjski suradnici |
|  |  |  |  |
| **Unapređenje kvalitete rada s učenicima s teškoćama** | | | |
| **Stručno usavršavanju u kolektivu –**  **teme iz područja rada s učenicima s teškoćama** | Učitelji škole | 1 | Michaela Gmuša Muža, prof.  Vanjski suradnici |
|  |  |  |  |